CELEX: 32010R0385
Language: sk
Date: 2010-05-05 00:00:00
Title: Nariadenie Komisie (EÚ) č. 385/2010 z  5. mája 2010 , ktorým sa opravuje nariadenie Komisie (ES) č. 1831/96, ktoré otvára a spravuje tarifné kvóty Spoločenstva záväzné podľa GATT pre určité druhy ovocia a zeleniny a výrobky spracované z ovocia a zeleniny od roku 1996

6.5.2010   
            
            
               SK
            
            
               Úradný vestník Európskej únie
            
            
               L 113/11
            
         NARIADENIE KOMISIE (EÚ) č. 385/2010
   z 5. mája 2010,
   ktorým sa opravuje nariadenie Komisie (ES) č. 1831/96, ktoré otvára a spravuje tarifné kvóty Spoločenstva záväzné podľa GATT pre určité druhy ovocia a zeleniny a výrobky spracované z ovocia a zeleniny od roku 1996
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 148 v spojení s jeho článkom 4,
   keďže:
   
               (1)
            
            
               Nariadenie komisie (ES) č. 1831/96 (2) otvorilo colné kvóty pre určité druhy ovocia a zeleniny a výrobky zo spracovaného ovocia a zeleniny uvedené v jeho prílohách a spravuje tieto colné kvóty.
            
         
               (2)
            
            
               Od prijatia nariadenia (ES) č. 1831/96 sa niekoľko kódov KN uvedených v pôvodných prílohách I, II a III k tomuto nariadeniu zmenilo. Z tohto dôvodu boli tieto prílohy nahradené nariadením Komisie (ES) č. 973/2006 (3).
            
         
               (3)
            
            
               Ukázalo sa, že v prílohe I k nariadeniu (ES) č. 1831/96 zmenenej a doplnenej nariadením (ES) č. 973/2006 kód KN 2009 80 34 chýba, a preto je vhodné ho doplniť.
            
         
               (4)
            
            
               Príloha I k nariadeniu (ES) č. 1831/96 zmenená a doplnená nariadením (ES) č. 973/2006 by sa preto mala zodpovedajúcim spôsobom opraviť.
            
         
               (5)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   V prílohe I k nariadeniu (ES) č. 1831/96 sa pri poradovom čísle 09.0093 vkladá kód KN 2009 80 34 do stĺpca „Kód KN podpoložka TARIC“.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 3. júla 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. mája 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. ES L 243, 24.9.1996, s. 5.
   
      (3)  Ú. v. EÚ L 176, 30.6.2006, s. 63.